**ОБЩИНСКА ИЗБИРАТЕЛНА КОМИСИЯ**

**ЧУПРЕНЕ**

**РЕШЕНИЕ**

**№: 136 / 30.08.2019 г.**

**ОТНОСНО:** Предсрочно прекратяване на пълномощията на кмета на Община Чупрене-Ваньо Костадинов Костин

Постъпило е уведомление от председателя на ОбС Чупрене, с вх. № 166 от 30.08.2019 г. на ОИК Чупрене, с което ни уведомява за депозирана оставка на кмета на Община Чупрене - Ваньо Костадинов Костин, с което същия заявява желанието си да бъдат прекратени пълномощията му като кмет на Община Чупрене. На основание чл. 42, ал.1, т. 1 от ЗМСМА, г-н Костин е подал оставката си с вх. № 162 от 29.08.2019 г., чрез председателя на ОбС Чупрене до ОИК Чупрене, поради което пълномощията на кмета на Община Чупрене, следва да бъдат прекратени на основание чл. 42, ал. 4 от ЗМСМА, във връзка с ал.1, т. 1 от ЗМСМА.

С оглед горното и на основание чл. 87, ал. 1, т.1 и т. 34 от ИК и чл. 42, ал. 4 във връзка с чл. 42, ал.1, т. 1 от ЗМСМА, ОИК Чупрене,

РЕШИ:

Обявява предсрочното прекратяване на пълномощията на кмета на Община Чупрене - Ваньо Костадинов Костин, избран за кмет на Община Чупрене на изборите, произведени през 2015 г.

Анулира удостоверението за избран кмет на Община Чупрене, издадено от ОИК Чупрене.

Препис от настоящето решение да се изпрати на Председателя на Общински съвет Чупрене за сведение.

Решението да се обяви на таблото на ОИК Чупрене и да се публикува в интернет страницата на комисията.

Решението подлежи на оспорване в тридневен срок от обявяването му по реда на чл. 88 от ИК.

Председател :................... Секретар :....................

/ Камелия Бакалеева-Станиславова / / Вера Николова /